Document ID: /roh_data/filtered/fineweb-2-filterrobots_roh.jsonl.gz/45200

Enfin al davos crap da las Norvegiaisas eri in gieu fitg stretg, las Svizras manavan cun be cun 4:3 e la Norvegia aveva il davos crap e vess mo stuì metter quel en la chasa per gulivar e dar in ulteriur end. Il davos crap e dentant malgartegià a Skaslien e stà bler memia curt ed uschia han las Svizras pudì profitar ed han gudagnà.
Pers betg in gieu
Las Svizras han dà in turnier senza sbagls. Ellas han gudagnà tut ils 12 gieus en la round robin ed èn uschia sa qualifitgadas direct per il mezfinal, senza stuair dar il quartfinal. Igl è stà il 35avel gieu en seria ad in campiunadi mundial ch'ellas han gudagnà, in record.